pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดูแลทุกชีวิต ก.เกษตรอพยพสัตว์พื้นที่น้ำท่วมแล้ว 2 แสนกว่าตัว แจกอาหาร 8.7 แสนกิโล
วันเสาร์ที่ 15 ตุลาคม 2565
ดูแลทุกชีวิต ก.เกษตรอพยพสัตว์พื้นที่น้ําท่วมแล้ว 2 แสนกว่าตัว แจกอาหาร 8.7 แสนกิโล
รองโฆษกรัฐบาลเผยนายกฯ กําชับส่วนราชการ ดูแลทุกชีวิต ก.เกษตรอพยพสัตว์พื้นที่น้ําท่วมแล้ว 2 แสนกว่าตัว แจกอาหาร 8.7 แสนกิโล
วันนี้(15ต.ค.65)นางสาวรัชดาธนาดิเรก รองโฆษกประจําสํานักนายกรัฐมนตรีเปิดเผยว่าจากสถานการณ์ปริมาณน้ําฝนที่ตกหนักส่งผลให้หลายพื้นที่ได้รับผลกระทบเป็นวงกว้างพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกําชับส่วนราชการเร่งช่วยเหลือผู้ประสบอุทกภัยรวมถึงเคลื่อนย้ายคนสิ่งของและสัตว์เลี้ยงไปในที่ปลอดภัยเน้นย้ําให้ดูแลอย่างใกล้ชิดเพื่อบรรเทาความเดือดร้อนในเบื้องต้นสําหรับการดูแลพี่น้องเกษตรกรผู้เลี้ยงสัตว์นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้จัดการช่วยเหลือแก่เกษตรอย่างเต็มที่ผ่านการดําเนินงานของกรมปศุสัตว์
ทั้งนี้รายงานสถานการณ์ผลกระทบและความคืบหน้าการให้ความช่วยเหลือเกษตรกรด้านปศุสัตว์ที่ประสบอุทกภัยระหว่างวันที่28กย- 14ตค65มีดังนี้
1.ได้รับผลกระทบสะสมรวม19จังหวัด139อําเภอ651ตําบล2,466หมู่บ้าน(อยุธยาลพบุรีสิงห์บุรีชัยภูมินครราชสีมาบุรีรัมย์ยโสธรศรีสะเกษสุรินทร์อุบลราชธานีกาฬสินธุ์ขอนแก่นมหาสารคามร้อยเอ็ดแม่ฮ่องสอนพิษณุโลกสุโขทัยกาญจนบุรีประจวบคีรีขันธ์)
-เกษตรกร67,762ราย
-สัตว์ได้รับผลกระทบ4,469,563ตัว(โค193,358ตัวกระบือ42,078ตัวสุกร35,949ตัวแพะ/แกะ14,357ตัวสัตว์ปีก4,183,821ตัว)
-แปลงหญ้าได้รับผลกระทบ2,002.75ไร่
2.ได้ให้ความช่วยเหลือเฉพาะหน้าสะสมรวมดังนี้
-อพยพสัตว์210,920ตัว
-รักษาสัตว์1,582ตัว
-แจกจ่ายถุงยังชีพ1,570ถุง
-แจกจ่ายพืชอาหารสัตว์873,710กิโลกรัม
-แจกจ่ายเวชภัณฑ์เสริมสร้างสุขภาพสัตว์23,606ชุด(แร่ธาตุวิตามินผงยาปฏิชีวนะชนิดผง)
นางสาวรัชดากล่าวต่อว่ากรมปศุสัตว์ได้ตั้งวอร์รูมทั้งส่วนกลางและทุกจังหวัดติดตามสถานการณ์พร้อมเข้าช่วยเหลือเกษตรกรผู้เลี้ยงสัตว์ในพื้นที่น้ําท่วมมีการจัดส่งเจ้าหน้าที่สัตวแพทย์และสัตวบาลเข้าดูแลรักษาสุขภาพสัตว์ป่วยทั่วประเทศนายเฉลิมชัยฯรัฐมนตรีว่าการกระทรวงเกษตรฯกําชับให้มีการจัดหน่วยงานบริการเคลื่อนที่เร็วสนับสนุนตลอด24ชั่วโมงเพื่อให้เกิดความช่วยเหลือเร็วที่สุดตลอดจนเตรียมความพร้อมสํารวจความเสียหายของเกษตรกรเพื่อขอรับการชดเชย
สําหรับเกษตรกรผู้ประสบอุทกภัยที่ต้องการรับการช่วยเหลือสามารถติดต่อได้ที่สํานักงานปศุสัตว์อําเภอสํานักงานปศุสัตว์จังหวัดศูนย์วิจัยและพัฒนาอาหารสัตว์ในพื้นที่หรือติดต่อศูนย์อํานวยการป้องกันและแก้ไขปัญหาภัยพิบัติด้านปศุสัตว์กรมปศุสัตว์โทร0 2653 4444ต่อ3315หรือไปรษณีย์อิเล็กทรอนิกส์: [emailprotected]หรือแจ้งข้อมูลในแอพพลิเคชั่นDLD 4.0ที่สามารถดาวน์โหลดในโทรศัพท์มือถือได้ทุกระบบเพื่อให้ความช่วยเหลือได้ทันที
————
รัฐบาลไทย-ข่าวทำเนียบรัฐบาล-PM chairs 6/2022 BOI meeting to deliberate 5-Year Investment Strategy (2023-2027)
วันศุกร์ที่ 4 พฤศจิกายน 2565
PM chairs 6/2022 BOI meeting to deliberate 5-Year Investment Strategy (2023-2027)
PM chairs 6/2022 BOI meeting to deliberate 5-Year Investment Strategy (2023-2027)
November 3, 2022, at 10.30 hrs, Prime Minister and Defense Minister Gen. Prayut Chan-o-cha presided over the 6/2022 meeting of the Board of Investment (BOI) where implementation of the 5-Year Investment Strategy (2023-2027) and investment measures under the 5-Year Investment Strategy (2023-2027) was deliberated. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the Prime Minister’s briefing and instruction at the meeting as follows:
The Prime Minister reiterated the importance of the 5-Year Investment Strategy (2023-2027) which would help restructure Thai economy into the “New Economy”, and instructed all concerned agencies to work in an integrative manner to translate the investment strategy into concrete outcomes, while the Government stands ready to provide support. Empowerment of SMEs, startups, and community enterprises should also be focused in line with area-based potentials to ensure widespread growth. He also emphasized the importance of both proactive and reactive implementation of the 5-Year Investment Strategy (2023-2027), with regular follow up and assessment, for the best interest of the country and people.
According to the Prime Minister, investment promotion measures and related operation must be in line with the global agenda of climate action, as he has underscored, at the World Leaders Summit of the United Nations Framework Convention on Climate Change Conference of the Parties (COP26), the utmost importance that Thailand attaches to the problem of climate change, and the country’s readiness to collaborate with all countries and sectors to reach the world’s common goal. Thailand has become one of the leading countries in the world to act aggressively in addressing the climate change challenges, and drive forward the transition to clean energy. Promotion of EVs, for instance, has been well cooperated by all sectors including the private sector.
The Prime Minister emphasized that development of both the old and the new must be undertaken to produces continuous growth and advancement, in line with the targeted poverty eradication in 5 dimensions, namely, health, wellbeing, education, income, and access to public services. This approach is relevant with the Government’s policy to help and take care of all groups of people without leaving anyone behind.
The Prime Minister instructed concerned agencies to ensure efficiency of air transport and air traffic management in a bid to accommodate an increase of foreign travelers during the high season. He also thanked everyone for their effort and dedication to work toward concrete outcomes.
รัฐบาลไทย-ข่าวทำเนียบรัฐบาล-ปลัดกระทรวงมหาดไทย นำข้าราชการในสังกัดวางพวงมาลา เนื่องในวันคล้ายวันสวรรคต พระบาทสมเด็จพระจอมเกล้าเจ้าอยู่หัว พระสยามเทวมหามกุฏวิทยมหาราช
วันเสาร์ที่ 1 ตุลาคม 2565
ปลัดกระทรวงมหาดไทย นําข้าราชการในสังกัดวางพวงมาลา เนื่องในวันคล้ายวันสวรรคต พระบาทสมเด็จพระจอมเกล้าเจ้าอยู่หัว พระสยามเทวมหามกุฏวิทยมหาราช
ปลัดกระทรวงมหาดไทย นําข้าราชการในสังกัดวางพวงมาลา เนื่องในวันคล้ายวันสวรรคต พระบาทสมเด็จพระจอมเกล้าเจ้าอยู่หัว พระสยามเทวมหามกุฏวิทยมหาราช
วันนี้ (1 ต.ค. 65) เวลา 08.00 น. ณ พระบรมราชานุสาวรีย์หน้าพระราชวังสราญรมย์ กรุงเทพมหานคร นายสุทธิพงษ์ จุลเจริญ ปลัดกระทรวงมหาดไทย นํานายอรรษิษฐ์ สัมพันธรัตน์ อธิบดีกรมการพัฒนาชุมชน ผู้แทนส่วนราชการระดับกรม หน่วยงานรัฐวิสาหกิจในสังกัดกระทรวงมหาดไทย และหน่วยงานในสังกัดสํานักงานปลัดกระทรวงมหาดไทย ร่วมพิธีวางพวงมาลาถวายราชสักการะพระบาทสมเด็จพระจอมเกล้าเจ้าอยู่หัว พระสยามเทวมหามกุฏวิทยมหาราช เนื่องในวันคล้ายวันสวรรคตพระบาทสมเด็จพระจอมเกล้าเจ้าอยู่หัว พระสยามเทวมหามกุฏวิทยมหาราช
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระบาทสมเด็จพระจอมเกล้าเจ้าอยู่หัว พระสยามเทวมหามกุฏวิทยมหาราช ทรงพระราชสมภพ เมื่อวันพฤหัสบดีที่ 18 ตุลาคม พ.ศ. 2347 มีพระนามเดิมว่า “เจ้าฟ้ามงกุฎ” ทรงเป็นพระราชโอรสองค์ที่ 43 ในพระบาทสมเด็จพระพุทธเลิศหล้า นภาลัย และองค์ที่ 2 ในสมเด็จพระศรีสุริเยนทรามาตย์ (เจ้าฟ้าหญิงบุญรอด) ทรงเสด็จขึ้นครองสิริราชสมบัติสืบราชสันตติวงศ์ต่อจากพระบาทสมเด็จพระนั่งเกล้าเจ้าอยู่หัว เมื่อวันพุธที่ 14 พฤษภาคม พ.ศ. 2394 ทรงเป็นพระมหากษัตริย์รัชกาลที่ 4 แห่งพระบรมราชจักรีวงศ์ ทรงพระนามตามที่เฉลิมพระบรมนามาภิไธย จารึกในพระสุพรรณบัฏว่า “พระบาทสมเด็จพระปรเมนทรมหามงกุฎ สุทธิสมมติเทพยพงษ์ วงษาดิศวร กระษัตริย์ วรขัตติยราชนิกโรดม จาตุรันตบรมมหาจักรพรรดิราชสังกาษ บรมธรรมิกมหาราชาธิราช บรมนาถบพิตร พระจอมเกล้าเจ้าอยู่หัว” ทรงปฏิบัติพระราชกรณียกิจนานัปการ เพื่อนําพาประเทศชาติให้เจริญก้าวหน้า อาทิ ทรงทําสัญญาทางพระราชไมตรีและการต่างประเทศกับชาติตะวันตก ทรงคํานวณการเกิดสุริยุปราคาเต็มดวงได้อย่างแม่นยํา จนได้รับการถวายพระราชสมัญญานามว่า “พระบิดาแห่งวิทยาศาสตร์ไทย” ซึ่งพระองค์เสด็จสวรรคต เมื่อวันพฤหัสบดีที่ 1 ตุลาคม 2411 พระชนมพรรษา 65 พรรษา ทรงครองสิริราชสมบัติเป็นเวลา 17 ปี 6 เดือน
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการบริหารโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง
วันพุธที่ 12 ตุลาคม 2565
กระทรวงเกษตรฯ จัดประชุมคณะกรรมการบริหารโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง
กระทรวงเกษตรฯ จัดประชุมคณะกรรมการบริหารโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง หวังลดต้นทุน เพิ่มผลผลิต และสร้างมูลค่าเพิ่มให้กับสินค้าเกษตร
นายอภัย สุทธิสังข์ หัวหน้าผู้ตรวจราชการกระทรวงเกษตรและสหกรณ์ เป็นประธานการประชุมคณะกรรมการบริหารโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง โดยมีหัวหน้าส่วนราชการที่เกี่ยวข้องจากกระทรวงเกษตรและสหกรณ์ กระทรวงมหาดไทย กระทรวงพาณิชย์ ผู้แทนจากธนาคารเพื่อการเกษตรและสหกรณ์การเกษตร (ธ.ก.ส.) ตลอดจนหน่วยงานที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ และผ่านระบบ Video Conference (Zoom Meeting) โดยการประชุมดังกล่าว มีการรายงานความคืบหน้าแนวคิดการดําเนินงานโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง และรายงานความก้าวหน้าการดําเนินงานโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ปีงบประมาณ พ.ศ. 2565
นอกจากนี้ ที่ประชุมมีการพิจารณาทบทวนคําสั่งแต่งตั้งคณะกรรมการบริหารและคณะทํางานโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง พิจารณาแนวทางการขับเคลื่อนโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ประจําปีงบประมาณ พ.ศ. 2566 และพิจารณา (ร่าง) บันทึกข้อตกลงความร่วมมือโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูงระหว่างกระทรวงเกษตรและสหกรณ์ กระทรวงมหาดไทย กระทรวงพาณิชย์ และ ธ.ก.ส. และหน่วยงานที่เกี่ยวข้อง เพื่อดําเนินการทําข้อตกลงความร่วมมือต่อไปในอนาคต ทั้งนี้ ที่ประชุมได้มอบหมายหน่วยงานต่าง ๆ กลับไปพิจารณาในส่วนที่เกี่ยวข้อง หากมีข้อแก้ไขให้ส่งข้อมูลกลับมายังฝ่ายเลขานุการ เพื่อดําเนินการต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลมีนโยบายมุ่งผลักดันผลิตภัณฑ์ศิลปหัตถกรรมไทยสู่สากลต่อเนื่อง ชื่นชมมูลค่าตลาดส่งออก 6 เดือนแรกปี 2565 สูงกว่า 1.64 แสนล้านบาท
วันพุธที่ 31 สิงหาคม 2565
โฆษกรัฐบาลเผย รัฐบาลมีนโยบายมุ่งผลักดันผลิตภัณฑ์ศิลปหัตถกรรมไทยสู่สากลต่อเนื่อง ชื่นชมมูลค่าตลาดส่งออก 6 เดือนแรกปี 2565 สูงกว่า 1.64 แสนล้านบาท
โฆษกรัฐบาลเผย รัฐบาลมีนโยบายมุ่งผลักดันผลิตภัณฑ์ศิลปหัตถกรรมไทยสู่สากลต่อเนื่อง ชื่นชมมูลค่าตลาดส่งออก 6 เดือนแรกปี 2565 สูงกว่า 1.64 แสนล้านบาท
วันที่ 31 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลยินดีที่มูลค่าตลาดส่งออกผลิตภัณฑ์ศิลปหัตถกรรมไทยใน 6 เดือนแรกปี 2565 เติบโตถึงกว่า 1.64 แสนล้านบาท พร้อมกําชับทุกฝ่ายผลักดันสินค้าภูมิปัญญาไทยให้เป็นที่ต้องการของตลาดภายในและต่างประเทศเพิ่มขึ้น
โฆษกประจําสํานักนายกรัฐมนตรี กล่าวว่า ภายหลังการประกาศเปิดประเทศอย่างเต็มรูปแบบ เพื่อกระตุ้นเศรษฐกิจและการท่องเที่ยวภายในประเทศ ประกอบกับรัฐบาลผลักดันนโยบาย Soft Power ส่งเสริมอัตลักษณ์ท้องถิ่นไทยทุกมิติทั้งในและต่างประเทศของรัฐบาล กระทรวงพาณิชย์ โดย สถาบันส่งเสริมศิลปหัตถกรรมไทย (องค์การมหาชน) หรือ “SACIT” ผู้รับผิดชอบงานด้านศิลปหัตถกรรมไทย ได้เปิดเผยมูลค่าการส่งออกผลิตภัณฑ์ศิลปหัตถกรรมไทย เฉพาะเดือนมิถุนายนมีมูลค่าสูงถึง 28,311 ล้านบาท ขยายตัวเพิ่มขึ้น 18.72% เมื่อเทียบกับเดือนเดียวกันของปี 2564 ในขณะที่ 6 เดือนแรกปี 2565 (มกราคม-มิถุนายน) มีมูลค่ารวม 164,579 ล้านบาท ขยายตัวเพิ่มขึ้น 33.42% เมื่อเทียบกับช่วงเดียวกันของปีก่อน ซึ่งกลุ่มผลิตภัณฑ์เครื่องเงิน เครื่องทอง มีมูลค่ามากที่สุด 80,268 ล้านบาท ขยายตัวเพิ่มขึ้น 43.48 % โดยปัจจุบันตลาดส่งออกหลัก ได้แก่ สหรัฐฯ ยุโรป ญี่ปุ่น และอาเซียน ตามลําดับ แสดงถึงแนวโน้มภาคการตลาดต่างประเทศที่ดีขึ้นจากสถานการณ์แพร่ระบาดโรคโควิด-19 และสภาพเศรษฐกิจโลกที่ผันผวนจากภัยความมั่นคงรูปแบบต่าง ๆ
นอกจากนี้ SACIT ได้เตรียมจัดงานแสดงสินค้าศิลปหัตถกรรมและงานคราฟต์ร่วมสมัยฝีมือคนไทยแห่งปี งานอัตลักษณ์แห่งสยามครั้งที่ 13 (The 13th Identity of Siam) และ Crafts Bangkok 2022 ระหว่างวันที่ 8-11 กันยายน 2565 ณ ฮอลล์ 101-102 ศูนย์นิทรรศการและการประชุม ไบเทค บางนา โดยมุ่งหวังพัฒนายกระดับผลิตภัณฑ์ภูมิปัญญาและผลักดันผู้ประกอบการสินค้าไทยสู่ตลาดสากล คาดจะมีผู้เข้าชมงานไม่ต่ํากว่า 30,000 ราย สร้างเงินสะพัดกว่า 140 ล้านบาท
“รัฐบาลมุ่งส่งเสริมศิลปหัตถกรรมไทยเพื่อพัฒนาเศรษฐกิจฐานรากให้มีความมั่นคง ยั่งยืน และสามารถพึ่งพาตนเองได้ ซึ่งหน่วยงานที่เกี่ยวข้องได้ร่วมบูรณาการการทํางาน พัฒนาผลิตภัณฑ์หัตถกรรมไทยให้มีมาตรฐาน มีรูปแบบทันสมัย สามารถใช้งานในชีวิตประจําวันได้ ตลอดจน เสริมสร้างองค์ความรู้ใหม่แก่ผู้ประกอบการเพื่อการสร้างสรรค์ผลงานอย่างมีประสิทธิภาพและพร้อมสู่ตลาดสากล” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. ไฟเขียวให้ไทยเสนอตัวเป็นเจ้าภาพ “ซีเกมส์ ครั้งที่ 33 - อาเซียนพาราเกมส์” ในปี 68 วงเงิน 2,055 ลบ.
วันจันทร์ที่ 3 ตุลาคม 2565
ครม. ไฟเขียวให้ไทยเสนอตัวเป็นเจ้าภาพ “ซีเกมส์ ครั้งที่ 33 - อาเซียนพาราเกมส์” ในปี 68 วงเงิน 2,055 ลบ.
.....
ที่ประชุม ครม. (27 ก.ย. 65) เห็นชอบให้ประเทศไทย “เสนอตัวเป็นเจ้าภาพ” จัดการแข่งขันกีฬาซีเกมส์ ครั้งที่ 33 และกีฬาอาเซียนพาราเกมส์ ในปี 68 พร้อมงบประมาณค่าใช้จ่าย จํานวน 2,055 ล้านบาท
.
การเสนอตัวเป็นเจ้าภาพจัดการแข่งขันกีฬาซีเกมส์ครั้งนี้ เนื่องจาก “ถึงรอบ” ที่ประเทศไทยจะต้องเสนอตัวเป็นเจ้าภาพ และยังไม่มีประเทศใดเสนอตัวเป็นเจ้าภาพ ครั้งล่าสุดที่ไทยเป็นเจ้าภาพจัดการแข่งขันซีเกมส์ ก็คือ ซีเกมส์ ครั้งที่ 24 ในปี 50 ที่ จ.นครราชสีมา
.
โดยมีจังหวัดเป้าหมายที่จะร่วมกันเป็นเจ้าภาพ ประกอบด้วย
• จ.เชียงใหม่ : สนามกีฬาสมโภชเชียงใหม่ 700 ปี
• จ.ชลบุรี : ศูนย์กีฬาภาคตะวันออก บางละมุง
• จ.นครราชสีมา : สนามกีฬาเฉลิมพระเกียรติ 80 พรรษา
• จ.ภูเก็ต และสงขลา : สนามกีฬาสุระกุล และสนามกีฬาติณสูลานนท์
• กรุงเทพมหานคร : สนามราชมังคลากีฬาสถาน สนามศุภชลาศัย
.
นอกจากนี้ ยังได้เสนอเพิ่มกลุ่มจังหวัดเป้าหมายอีก 1 พื้นที่ คือ กลุ่มจังหวัดอันดามัน ประกอบด้วย กระบี่ ตรัง พังงา ภูเก็ต ระนองและสตูล
.
หากประเทศไทยได้รับเลือกเป็นเจ้าภาพจัดการแข่งขันกีฬาดังกล่าว จะช่วยสร้างความเชื่อมั่นให้กับนักท่องเที่ยวและนักลงทุนต่างชาติ ทําให้มีเม็ดเงินหมุนเวียนในระบบเศรษฐกิจของประเทศเพิ่มขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แจง! เงินช่วยเกษตรกร “ไร่ยาสูบ” ไม่หาย ดำเนินการด้วยความโปร่งใส พร้อมให้ตรวจสอบ
วันอังคารที่ 18 ตุลาคม 2565
แจง! เงินช่วยเกษตรกร “ไร่ยาสูบ” ไม่หาย ดําเนินการด้วยความโปร่งใส พร้อมให้ตรวจสอบ
.....
นางสาวรัชดา ธนาดิเรก รองโฆษกประจําสํานักนายกรัฐมนตรี เผยถึงกรณีเกษตรกรชาวไร่ยาสูบ จ.เพชรบูรณ์ ยังไม่ได้รับเงินเยียวยาช่วยเหลือตามโครงการให้ความช่วยเหลือเกษตรกร “ผู้เพาะปลูกต้นยาสูบและผู้บ่มอิสระ” ที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย จํานวน 50 ล้านบาท ทั้งที่สํานักงบประมาณได้อนุมัติงบ 159.69 ล้านบาทไปแล้วนั้น
.
ล่าสุด การยาสูบแห่งประเทศไทย (ยสท.) ชี้แจงว่าได้จ่ายเงินช่วยเหลือให้แก่เกษตรกรผู้มีสิทธิได้รับตามเกณฑ์ของโครงการแล้ว 12,936 ราย เป็นเงิน 125,095,308.94 บาท ซึ่งจ่ายเงินตามโครงการฯ ครบถ้วนแล้ว ทั้งนี้ “คงเหลือเงิน” ส่งคืนกรมบัญชีกลาง 34,594,308.94 บาท เนื่องจากเกษตรกรบางส่วน “คุณสมบัติไม่ตรงตามหลักเกณฑ์ที่กําหนดไว้”
.
ขณะที่ โครงการ “สนับสนุนค่าปัจจัยการผลิตที่สูงขึ้นให้แก่เกษตรกร” ฤดูการผลิต 65/66 ใช้งบประมาณ 112.32 ล้านบาท ซึ่งคณะกรรมการการยาสูบแห่งประเทศไทยมีมติอนุมัติการให้ความช่วยเหลือเกษตรกร วงเงิน 56.16 ล้านบาท และส่วนที่เหลืออีก 56.16 ล้านบาท อยู่ระหว่างเสนอขออนุมัติจัดสรรงบประมาณกลางจากรัฐบาลตามระเบียบขั้นตอน คาดว่าจะจ่ายเงินให้เกษตรกรในการรับซื้อใบยา ฤดูการผลิต 65/66 ในช่วงเดือนเม.ย. – พ.ค. 66
.
อ่านเพิ่มเติม คลิกhttps://www.thaigov.go.th/news/contents/details/60559
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กสทช. จับมือ 3 ค่ายมือถือ AIS TRUE DTAC ยืดเวลาชำระบิล – ขยายวันใช้งาน ช่วยผู้ประสบภัยน้ำท่วม
วันศุกร์ที่ 7 ตุลาคม 2565
กสทช. จับมือ 3 ค่ายมือถือ AIS TRUE DTAC ยืดเวลาชําระบิล – ขยายวันใช้งาน ช่วยผู้ประสบภัยน้ําท่วม
.....
สํานักงาน กสทช. ร่วมกับ AIS TRUE และ DTAC ร่วมกันส่งกําลังใจและลดผลกระทบให้กับผู้ประสบภัยน้ําท่วมที่ได้รับผลกระทบจากพายุโนรู เพื่อให้ประชาชนสามารถติดต่อสื่อสารได้อย่างต่อเนื่อง
.
ซึ่งผู้ให้บริการเครือข่ายทั้ง 3 ค่าย จะไม่ตัดสายลูกค้าในพื้นที่ประสบภัย พร้อมขยายระยะเวลาชําระค่าบริการสําหรับลูกค้ารายเดือน และขยายวันการใช้งานสําหรับลูกค้าเติมเงิน เป็นเวลา 1 รอบบิล พร้อมกําชับให้ผู้ประกอบการโทรศัพท์เคลื่อนที่ทุกรายจัดทีมดูแลสัญญาณ สถานีฐาน ทีมซ่อมบํารุง เพื่อให้ประชาชนในพื้นที่น้ําท่วมสามารถใช้งานได้อย่างมีประสิทธิภาพ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.ไฟเขียวกำหนดให้ นกชนหิน เป็นสัตว์ป่าสงวนลำดับที่ 20 หลังถูกคุกคามอย่างหนัก มีอยู่ในธรรมชาติไม่เกิน 100 ตัว
วันอังคารที่ 6 กันยายน 2565
ครม.ไฟเขียวกําหนดให้ นกชนหิน เป็นสัตว์ป่าสงวนลําดับที่ 20 หลังถูกคุกคามอย่างหนัก มีอยู่ในธรรมชาติไม่เกิน 100 ตัว
ครม.ไฟเขียวกําหนดให้ นกชนหิน เป็นสัตว์ป่าสงวนลําดับที่ 20 หลังถูกคุกคามอย่างหนัก มีอยู่ในธรรมชาติไม่เกิน 100 ตัว
วันที่ 6 กันยายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกากําหนดให้สัตว์ป่าบางชนิดเป็นสัตว์ป่าสงวนเพิ่มเติม ซึ่งได้แก่นกชนหิน (Rhinoplex Vigil) โดยจะเป็นสัตว์ป่าสงวนลําดับที่ 20 ตามที่กระทรวงทรัพยากรธรรมชาติและสิ่งแวดล้อมเสนอ เนื่องจากนกชนหินเป็นสัตว์ป่าหายาก ใกล้สูญพันธุ์ จําเป็นต้องสงวนและอนุรักษ์ไว้อย่างเข้มงวด ปัจจุบันมีนกชนหินในธรรมชาติเหลืออยู่น้อยมาก ประมาณไม่เกิน 100 ตัว และมีปัจจัยคุกคามสูง เนื่องจากนกชนหินมีโหนกที่ตันและสวยงามเหมือนลักษณะของงาช้าง ทําให้เป็นที่ต้องการของตลาดค้าสัตว์ป่า ส่งผลให้เกิดการลักลอบล่านกชนหินอย่างมาก จนกระทั่งมีความเสี่ยงต่อการสูญพันธุ์เป็นอย่างยิ่ง ถึงแม้จะกําหนดให้เป็นสัตว์ป่าคุ้มครองลําดับที่ 410 แล้วก็ตาม จึงต้องยกระดับการคุ้มครองให้เป็นสัตว์ป่าสงวน
ทั้งนี้นอกจากเป็นการยกระดับการคุ้มครองทางกฎหมายที่เข้มงวดแล้ว ยังเป็นการสร้างความตระหนักในการอนุรักษ์ให้สอดคล้องกับสถานการณ์การอนุรักษ์สัตว์ป่าที่ใกล้สูญพันธุ์ในระดับนานาชาติ ประกอบกับประเทศไทยได้เข้าร่วมเป็นภาคีอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์(CITES) ซึ่งมีพันธกรณีที่จะต้องปฏิบัติตามอนุสัญญาที่กําหนดให้ประเทศสมาชิกต้องมีมาตรการในการสงวนและคุ้มครองสัตว์ป่าอย่างเหมาะสม โดยนกชนหิน เป็นนกเงือก 1ใน 13 ชนิดของไทย มีการกระจายเฉพาะตั้งแต่จังหวัดชุมพรจนถึงจังหวัดนราธิวาส พบเป็นกลุ่มขนาดเล็กในป่าดิบชื้นระดับต่ํา โดยมีกลุ่มประชากรหลักอยู่ในอุทยานแห่งชาติบูโด-สุไหงปาดี เขตรักษาพันธุ์สัตว์ป่าฮาลา-บาลา และเขตรักษาพันธุ์สัตว์ป่าคลองแสง
น.ส.ไตรศุลีกล่าวว่า ตามพระราชบัญญัติสงวนและคุ้มครองสัตว์ป่า พ.ศ. 2562 ได้บัญญัติให้อธิบดีกรมอุทยานแห่งชาติ สัตว์ป่าและพันธุ์พืช โดยความเห็นชอบของคณะกรรมการสงวนและคุ้มครองสัตว์ป่า หากเห็นว่าสัตว์ป่าชนิดใดสมควรกําหนดเป็นสัตว์ป่าสงวนเพิ่มเติมจากที่กําหนดไว้ในท้ายพระราชบัญญัติ สามารถตราเป็นพระราชกฤษฎีกาได้ ซึ่งสัตว์ป่าสงวนท้ายพระราชบัญญัตินี้ ปัจจุบันมี 4 จําพวก 19 ชนิด ดังนี้ สัตว์เลี้ยงลูกด้วยนม ได้แก่ กระซู่ กวางผา กูปรีหรือโคไพร เก้งหม้อ ควายป่า พะยูนหรือหมูน้ํา แมวลายหินอ่อน แรด ละองหรือละมั่ง เลียงผา วาฬบรูด้า วาฬโอมูระ สมเสร็จ และสมัน สัตว์ป่าจําพวกนก ได้แก่ นกกระเรียน นกเจ้าฟ้าหญิงสิรินธร นกแต้วแล้วท้องดํา สัตว์ป่าจําพวกสัตว์เลื้อยคลาน ได้แก่เต่ามะเฟือง และสัตว์ป่าจําพวกปลา ได้แก่ ปลาฉลามวาฬ
รัฐบาลไทย-ข่าวทำเนียบรัฐบาล-Govt expresses profound condolence over Queen Elizabeth II’s passing
วันศุกร์ที่ 9 กันยายน 2565
Govt expresses profound condolence over Queen Elizabeth II’s passing
Govt expresses profound condolence over Queen Elizabeth II’s passing
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri conveyed the Thai Government’s condolences over the passing of Her Majesty Queen Elizabeth II, following a statement from Buckingham Palace on September 8, 2022 (local time) confirming Her Majesty’s passing at the age of 96 at her residence in Balmoral Castle, Scotland.
“The Thai Government would like to express profound condolences over the passing of Her Majesty Queen Elizabeth II who was widely admired and revered by people around the world.”
According to the Government Spokesperson, Deputy Prime Minister and Acting Prime Minister Gen. Prawit Wongsuwon has ordered public agencies and state enterprises to fly flag at half staff for 3 days on September 9,12,13 2022 and will make a visit to the UK Embassy in Thailand to sign a book of condolences.
รัฐบาลไทย-ข่าวทำเนียบรัฐบาล-ครม. ไฟเขียวให้ ทอท. รับผิดชอบดูแล 3 ท่าอากาศยาน “อุดรธานี - บุรีรัมย์ - กระบี่” สู่การเป็น Cluster การขนส่งทางอากาศ
วันจันทร์ที่ 5 กันยายน 2565
ครม. ไฟเขียวให้ ทอท. รับผิดชอบดูแล 3 ท่าอากาศยาน “อุดรธานี - บุรีรัมย์ - กระบี่” สู่การเป็น Cluster การขนส่งทางอากาศ
.....
ที่ประชุม ครม. (30 ส.ค. 65) เห็นชอบให้บริษัทท่าอากาศยานไทย จํากัด (มหาชน) หรือ ทอท. เป็นผู้รับผิดชอบดูแลและบริหารจัดการท่าอากาศยานใน 3 จังหวัด คือ จ.อุดรธานี จ.บุรีรัมย์ และ จ.กระบี่ แทนกรมท่าอากาศยาน
.
โดย ทอท. ได้กําหนดแผนพัฒนาท่าอากาศยานทั้ง 3 แห่ง มีวงเงินลงทุนประมาณ 9,199.90 ล้านบาท (กรณีท่าอากาศยานพังงา เปิดให้บริการในปี 74) หรือวงเงินลงทุนรวม 10,471 ล้านบาท (กรณีท่าอากาศยานพังงาไม่เปิดให้บริการ) โดยจุดเด่นของท่าอากาศยานทั้ง 3 แห่ง มีดังนี้
.
-ท่าอากาศยานอุดรธานี มีบทบาทสําคัญในการเป็นท่าอากาศยานหลักที่ทําหน้าที่เป็น Gateway ในภาคตะวันออกเฉียงเหนือตอนบน สู่การเป็นท่าอากาศยานระดับภาค และท่าอากาศยานศูนย์กลางรองในอนาคต
.
-ท่าอากาศยานบุรีรัมย์ มีหน้าที่เป็นท่าอากาศยานรองในภาคตะวันออกเฉียงเหนือตอนล่าง เพื่อรองรับนโยบายสนับสนุนจากทางภาครัฐด้านการท่องเที่ยวและกีฬา
.
-ท่าอากาศยานกระบี่ มีความได้เปรียบทางภูมิศาสตร์ ตั้งอยู่กึ่งกลางของจังหวัดฝั่งอันดามันและฝั่งอ่าวไทย สามารถตอบสนองนโยบายด้านการท่องเที่ยว และจะช่วยบรรเทาปัญหาความแออัดของท่าอากาศยานภูเก็ต รวมทั้งรองรับการเดินทางในรูปแบบอากาศยานส่วนตัวที่จะมีมากขึ้นในอนาคต
.
ทั้งนี้ การให้ ทอท. เข้าไปเป็นผู้รับผิดชอบนั้น มุ่งให้เกิดการพัฒนาระบบท่าอากาศยานของประเทศในรูปแบบ Cluster ด้านการขนส่งทางอากาศ ซึ่งเป็นปัจจัยสําคัญในการขับเคลื่อนการขนส่งทางอากาศของประเทศไทย
.
อ่านเพิ่มเติม คลิก https://www.thaigov.go.th/news/contents/details/58609
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชวนรู้จัก “AMBER ALERTS” ฟีเจอร์เเจ้งเตือนเหตุเด็กถูกลักพาตัว เพิ่มโอกาสพบเด็กสูญหายด้วยพลังโซเชียลมีเดีย
วันอังคารที่ 30 สิงหาคม 2565
ชวนรู้จัก “AMBER ALERTS” ฟีเจอร์เเจ้งเตือนเหตุเด็กถูกลักพาตัว เพิ่มโอกาสพบเด็กสูญหายด้วยพลังโซเชียลมีเดีย
.....
ตํารวจสอบสวนกลางและภาคีเครือข่าย จับมือบริษัท Meta เปิดตัวฟีเจอร์ “เเจ้งเตือนเหตุเด็กถูกลักพาตัว (AMBER ALERTS)” บนหน้าฟีดของ Facebook และ Instagram ในประเทศไทย เพื่อเพิ่มโอกาสในการพบเด็กที่สูญหายด้วยพลังของโซเชียลมีเดีย เป็นระบบแจ้งเตือนที่กระตุ้นให้ผู้ใช้งานในพื้นที่ที่กําหนดช่วยสอดส่อง ระบุเบาะแส ตามหาเด็ก - เยาวชนที่สูญหาย ซึ่งไทยนับเป็นประเทศที่ 27 ของโลก และที่ 6 ในภูมิภาคเอเชียแปซิฟิก ที่มีการเปิดใช้ระบบดังกล่าว
.
การแจ้งเตือนนี้จะมีการรวบรวมข้อมูลที่สําคัญเกี่ยวกับเด็ก - เยาวชนที่หายตัวไป เช่น รูปภาพ คําบรรยาย ตําแหน่งที่เกิดเหตุการณ์ลักพาตัว ฯลฯ ซึ่งการแชร์ข้อมูลเหล่านี้กับเพื่อนในโซเชียลมีเดีย จะช่วยให้สามารถกระจายข้อมูลไปในวงกว้างได้มากยิ่งขึ้น
.
เกณฑ์ในการเปิดใช้งาน AMBER Alerts ในประเทศไทยของผู้ดูแล จะใช้สําหรับกรณีที่ร้ายแรงมากเท่านั้น ดังนี้
-ผู้สูญหายเป็นเด็กอายุไม่ถึง 18 ปี
-มีการแจ้งความกับพนักงานสอบสวนในพื้นที่ที่เด็กถูกลักพาตัวแล้ว
-ผู้บังคับใชักฎหมายมีความเชื่อตามสมควรว่าเด็กถูกลักพาตัว - มีความเสี่ยงที่จะเสียชีวิต/ได้รับบาดเจ็บสาหัส
-มีข้อมูลเพียงพอให้ประชาชนสามารถระบุเบาะแสที่เกี่ยวข้องกับเด็กได้ เช่น คําอธิบาย เสื้อผ้า ภาพถ่าย หรือยานพาหนะที่เด็กถูกพบเห็นครั้งสุดท้าย
.
หรือหากประชาชนพบเบาะแสเด็กถูกลักพาตัว สามารถแจ้งได้ที่สายด่วน 1195
Cr. กองบัญชาการตํารวจสอบสวนกลาง / thaiamber.org
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“เอนก” นำทีมลงพื้นที่ U2T for BCG จ.ตรัง เตรียมคัดเลือกตัวแทน U2T for BCG โชว์เอเปค พ.ย.นี้ ยันรัฐบาลให้ความสำคัญกับคนทุกช่วงวัยโดยเฉพาะเยาวชน
วันจันทร์ที่ 5 กันยายน 2565
“เอนก” นําทีมลงพื้นที่ U2T for BCG จ.ตรัง เตรียมคัดเลือกตัวแทน U2T for BCG โชว์เอเปค พ.ย.นี้ ยันรัฐบาลให้ความสําคัญกับคนทุกช่วงวัยโดยเฉพาะเยาวชน
“เอนก” นําทีมลงพื้นที่ U2T for BCG จ.ตรัง เตรียมคัดเลือกตัวแทน U2T for BCG โชว์เอเปค พ.ย.นี้ ยันรัฐบาลให้ความสําคัญกับคนทุกช่วงวัยโดยเฉพาะเยาวชน
“เอนก” นําทีมลงพื้นที่U2T for BCG จ.ตรัง เตรียมคัดเลือกตัวแทน U2T for BCG โชว์เอเปค พ.ย.นี้ ยันรัฐบาลให้ความสําคัญกับคนทุกช่วงวัยโดยเฉพาะเยาวชน เผย อว.จัดตั้งธนาคารหน่วยกิตแห่งชาติรองรับการเรียนรู้ทุกช่วงวัยแล้ว
เมื่อวันที่ 11 ส.ค. /ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย ศ.ดร.ศุภชัย ปทุมนากุล รองปลัด อว. ลงพื้นที่โครงการขับเคลื่อนเศรษฐกิจและสังคมฐานรากเพื่อเศรษฐกิจ BCG หรือ U2T for BCG ที่วังเทพทาโร ต.เขากอบ จ.ตรัง ในความรับผิดชอบของมหาวิทยาลัยราชภัฏนครศรีธรรมราช โดยบรรยากาศเป็นไปอย่างคึกคัก มีบัณฑิตจบใหม่และประชาชนที่เข้าร่วมโครงการ U2T for BCG จาก 4 ตําบล ใน 2 อําภอ คือ อ.ห้วยยอด และ อ.รัชฎา ได้นําผลงานจากการลงไปทํางานร่วมกับชุมชนมาจัดแสดงกว่า 10 บูธกิจกรรม นอกจากนี้ ยังมีการนําข้อมูลรายตําบลขนาดใหญ่ หรือ Thailand Community Data (TCD)ในเรื่องของความหลากหลายทางชีวภาพและความหลากหลายทางวัฒนธรรมที่ลงไปเก็บข้อมูลเป็นรายตําบลมาจัดแสดงด้วย ซึ้งได้รับความสนใจจากผู้เข้าร่วมงานจํานวนมาก
ศ.(พิเศษ) ดร.เอนก ได้กล่าวเปิดงานว่า โครงการ U2T for BCG เกิดขึ้นจากความพยายามผลักดันของทุกฝ่าย โดยเฉพาะ พลเอกประยุทธ์ จันทร์โอชา นายกรัฐมนตรี ที่ต้องการให้เกิดขึ้นในระยะเวลาตั้งแต่เดือน ก.ค.- ก.ย.65 ก่อนการประชุมเอเปคที่ประเทศไทยเป็นเจ้าภาพในเดือน พ.ย.65 ซึ่งไม่เน้นการจ้างงานแต่เน้นการทํางานในพื้นที่ โดยเฉพาะการสร้างการรับรู้และความเข้าใจให้กับประชาชนในระดับจังหวัด อําเภอ ตําบลและชุมชนทั่วประเทศเกี่ยวกับ BCG โดย อว. จะคัดเลือกพื้นที่ในโครงการ U2T for BCG มาจัดแสดงให้กับผู้เข้าร่วมประชุมเอเปค เพื่อให้เห็นความเอาจริงเอาจังของประเทศไทยในเรื่องของ BCG
“ผมขอยืนยันกับน้องๆ ที่ร่วมโครงการ U2T for BCG ว่า รัฐบาลให้ความสําคัญกับคนทุกช่วงวัย โดยเฉพาะเยาวชน ที่ต่อไปต้องทํางานร่วมกับคนทุกช่วงวัย มีทั้งคนทํางาน คนวัยเกษียณ เราจะไม่หยุดเฉพาะการเป็นคนรุ่นใหม่ แต่จะต้องเติบโตเป็นวัยทํางาน วัยกลางคน ไปจนถึงวัยสูงอายุที่มีสุขภาพแข็งแรง ซึ่งทั้งหมดนั้นจะสําเร็จได้ด้วย BCG ที่สําคัญ มหาวิทยาลัยต้องปรับตัว สอนเพื่อการปฏิบัติ ต้องออกจากหอคอยงาช้าง ปรับตัวตามความเปลี่ยนแปลงของโลก เช่นขณะนี้ อว. ก็ได้จัดตั้งธนาคารหน่วยกิตแห่งชาติขึ้น เพื่อมารองรับการเรียนรู้ในทุกช่วงวัยแล้ว”
ด้าน ดร.สมปอง รักษาธรรม รักษาการอธิการบดีมหาวิทยาลัยราชภัฏนครศรีธรรมราช ในฐานะรับผิดชอบพื้นที่โครงการ U2T for BCG ใน 2 จังหวัด คือ จ. นครศรีธรรมราช และ จ.ตรัง กล่าวว่า มรภ.นครศรีธรรมราช ดําเนินโครงการ U2T 2 ระยะ โดยระยะแรกดําเนินการใน 30 ตําบลใน 2 จังหวัด จ้างงาน 600 คน ต่อมาระยะที่ 2 เพิ่มเป็น 93 ตําบล จ้างงานเป็น 875 คน ซึ่งประชาชนให้ความสนใจและตื่นตัวในการลงพื้นที่ของทีม อว. โดยขณะนี้มีการลงนามความร่วมมือระหว่าง U2T for BCG จํานวน 93 ตําบล กับจังหวัดแล้ว เพื่อขับเคลื่อนโครงการให้สําเร็จตามนโยบายของ อว. และรัฐบาลต่อไป
รัฐบาลไทย-ข่าวทำเนียบรัฐบาล-โฆษกรัฐบาลชี้แจงกรณีเกษตรกรยาสูบร้องเรียนไม่ได้รับการเยียวยา เผยฯ นายกฯ ห่วงใย สั่งการให้ดูแลช่วยเหลือเกษตรกรผู้ปลูกยาสูบและผู้บ่มอิสระ ยืนยันอยู่ระหว่างการพิจารณาให้การช่วยเหลือ
วันพุธที่ 12 ตุลาคม 2565
โฆษกรัฐบาลชี้แจงกรณีเกษตรกรยาสูบร้องเรียนไม่ได้รับการเยียวยา เผยฯ นายกฯ ห่วงใย สั่งการให้ดูแลช่วยเหลือเกษตรกรผู้ปลูกยาสูบและผู้บ่มอิสระ ยืนยันอยู่ระหว่างการพิจารณาให้การช่วยเหลือ
โฆษกรัฐบาลชี้แจงต่อกรณีเกษตรกรยาสูบร้องเรียนไม่ได้รับการเยียวยา เผยฯ นายกฯ ห่วงใย สั่งการให้ดูแลช่วยเหลือเกษตรกรผู้ปลูกยาสูบและผู้บ่มอิสระ ยืนยันอยู่ระหว่างการพิจารณาให้การช่วยเหลือตามขั้นตอน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยกรณีการช่วยเหลือเกษตรกรผู้ปลูกยาสูบและผู้บ่มอิสระ โดยได้สั่งการในการประชุมคณะรัฐมนตรีเมื่อวันที่ 11 ตุลาคม 2565 ให้ตรวจสอบให้เกษตรกรได้รับความช่วยเหลืออย่างถูกต้อง เหมาะสม ตามสิทธิ์โดยด่วน
โฆษกประจําสํานักนายกรัฐมนตรีกล่าวชี้แจงว่า การช่วยเหลือเกษตรกรผู้ปลูกยาสูบและผู้บ่มอิสระเป็นไปตามมติคณะรัฐมนตรีเมื่อวันที่ 19 เมษายน 2565 ซึ่งได้อนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 159.69 ล้านบาท เพื่อช่วยเหลือเกษตรกรผู้ปลูกยาสูบและผู้บ่มอิสระในฤดูการผลิต 62/63 ที่ร่วมโครงการ จํานวน 14,292 ราย สํานักงบประมาณได้จัดสรรเงินงบกลางไปให้เรียบร้อยแล้ว โดยการยาสูบแห่งประเทศไทย ได้ดําเนินการจ่ายให้กับเกษตรกรที่ได้รับสิทธิ์ตามหลักเกณฑ์ โครงการฯ ครบถ้วนเรียบร้อยแล้ว จํานวน 12,936 ราย เป็นเงิน 125.0953 ล้านบาท (ต่ํากว่าที่ประเมินไว้ 1,356 ราย) และมีวงเงินคงเหลือจากกรอบที่อนุมัติ จํานวน 34.5947 ล้านบาท ซึ่งการยาสูบแห่งประเทศไทย แจ้งคืนเงินงบกลางฯ ดังกล่าวแล้ว
ทั้งนี้ ต่อกรณีกลุ่มเกษตรกรผู้ปลูกยาสูบ (เบอร์เลย์) จังหวัดเพชรบูรณ์ ซึ่งได้มีข้อร้องเรียนต่อท่านนายกรัฐมนตรีในการช่วยเหลือ ในฤดูการผลิต 63/64 นั้น พบว่า การยาสูบแห่งประเทศไทยได้รับเรื่องจากกลุ่มเกษตรกรผู้ปลูกยาสูบแล้ว อยู่ระหว่างการพิจารณาให้การช่วยเหลือ ซึ่งเป็นไปตามขั้นตอน เมื่อพิจารณาแล้วเสร็จ จะเสนออัตราการเยียวยาต่อรัฐมนตรีว่าการกระทรวงการคลังพิจารณาตามระเบียบสํานักนายกรัฐมนตรี ว่าด้วยหลักเกณฑ์และวิธีการในการขอใช้งบประมาณรายจ่าย งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อแก้ไขหรือเยียวยาความเดือดร้อนเสียหายในบางกรณี พ.ศ. 2559 และนําเสนอต่อคณะรัฐมนตรีพิจารณาตามขั้นตอนโดยด่วนต่อไป
“นายกรัฐมนตรีห่วงใยการให้ความช่วยเหลือประชาชนทุกกลุ่มซึ่งได้มีการติดตามในการประชุมอยู่เสมอ อย่างไรก็ดี ในการเบิกจ่ายเงินงบประมาณนั้น ต้องเป็นไปตามระเบียบ ขั้นตอน ของส่วนราชการ ซึ่งในส่วนนี้ นายกรัฐมนตรีได้กําชับให้ปฏิบัติตามระเบียบขั้นตอน เมื่อแล้วเสร็จให้ดําเนินการให้ความช่วยเหลือเยียวยาเกษตรกรฯ อย่างรวดเร็ว ทั่วถึง ทันที” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดเกษตรฯเตรียมนำแนวทางการบริหารจัดการด้านเกษตรของญี่ปุ่น
วันพุธที่ 28 กันยายน 2565
ปลัดเกษตรฯเตรียมนําแนวทางการบริหารจัดการด้านเกษตรของญี่ปุ่น
ปลัดเกษตรฯเตรียมนําแนวทางการบริหารจัดการด้านเกษตรของญี่ปุ่น มาปรับใช้บริหารยางพาราไทย
ทั้งระบบ
ปลัดเกษตรฯเตรียมนําแนวทางการบริหารจัดการด้านเกษตรของญี่ปุ่น มาปรับใช้บริหารยางพาราไทย
ทั้งระบบ
ดร.ทองเปลว กองจันทร์ ปลัดกระทรวงเกษตรและสหกรณ์ในฐานะกรรมการการยางแห่งประเทศไทย เปิดเผยภายหลังเดินทางเยือนประเทศญี่ปุ่น ระหว่างวันที่ 24-28 กันยายน 2565 พร้อมด้วยนายกุลเดช พัวพัฒนกุล ประธานกรรมการการยางแห่งประเทศไทย นายณกรณ์ ตรรกวิรพัท ผู้ว่าการการยางแห่งประเทศไทย และเจ้าหน้าที่ที่เกี่ยวข้อง เพื่อศึกษาดูงานด้าน
การบริหารจัดการสินค้าเกษตรของสหกรณ์การเกษตรญี่ปุ่น (Japan Agricultural Cooperative Association: JA) หรือ NO-KYO ซึ่งเป็นองค์กรที่ทําหน้าที่สนับสนุนการทําการเกษตรของสมาชิก อาทิ 1) การให้คําปรึกษาด้านทําการเกษตร2) ด้านการตลาด โดยทําหน้าที่รวบรวมสินค้า คัดแยก แปรรูป บรรจุหีบห่อ กระจายสินค้า ตลอดจนการจัดจําหน่ายสินค้าเกษตร3) การจัดซื้อปุ๋ย/สารเคมีทางการเกษตร เครื่องจักรและอุปกรณ์การเกษตรเพื่อให้เกษตรกรได้ใช้ร่วมกัน 4) ให้บริการทางการเงินสินเชื่อการทําประกันชีวิต และประกันภัย ฯลฯ และ 5)ดําเนินกิจกรรมอื่น ๆ เช่น โรงพยาบาลการท่องเที่ยว และจัดทําหนังสือพิมพ์รายวันเป็นต้น
จากนั้นได้เดินทางไปยัง Hokkaido Agrimart Co., Ltd. ซึ่งเป็นหน่วยงานที่เกี่ยวกับด้านการแปรรูปผลิตภัณฑ์ สินค้าทางการเกษตร โดยการศึกษาดูงานในครั้งนี้ มีวัตถุประสงค์เพื่อนําองค์ความรู้และเทคโนโลยีด้านเกษตรของญี่ปุ่นไปพัฒนาเทคโนโลยีและนวัตกรรมในการแปรรูปยางพาราของไทยเพื่อเพิ่มมูลค่าของยางและเพิ่มมูลค่าผลิตภัณฑ์ยางพาราแปรรูปให้ได้คุณภาพตามมาตรฐานสากล ตรงตามความต้องการของตลาดในต่างประเทศ รวมทั้งเพิ่มมูลค่าส่งออกยางพาราให้มากขึ้น
ในโอกาสนี้ ปลัดเกษตรฯ ได้มอบนโยบายให้ทูตเกษตรประจําประเทศญี่ปุ่น โดยได้สั่งการให้ติดตามสถานการณ์ยางพารา ประสานงานผู้นําเข้าเพื่อเชื่อมโยงตลาด และขยายปริมาณการส่งออกเพิ่มเติมด้วย
รัฐบาลไทย-ข่าวทำเนียบรัฐบาล-ครม.รับทราบผลการปฏิบัติงานสำนักงาน ปปง. ส่งดำเนินคดีแล้ว 594 คดี ส่งให้พนักงานอัยการพิจารณา มูลค่ารวม 2.4 พันล้านบาท
วันพุธที่ 5 ตุลาคม 2565
ครม.รับทราบผลการปฏิบัติงานสํานักงาน ปปง. ส่งดําเนินคดีแล้ว 594 คดี ส่งให้พนักงานอัยการพิจารณา มูลค่ารวม 2.4 พันล้านบาท
ครม.รับทราบผลการปฏิบัติงานสํานักงาน ปปง. ส่งดําเนินคดีแล้ว 594 คดี ส่งให้พนักงานอัยการพิจารณา มูลค่ารวม 2.4 พันล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2565 ว่า ครม.รับทราบรายงานผลการปฏิบัติงานของสํานักงานป้องกันและปราบปรามการฟอกเงิน ประจําปี พ.ศ. 2564 มีสาระสําคัญ อาทิ
1.การป้องกันการฟอกเงิน ได้ดําเนินการการตรวจสอบเพื่อวิเคราะห์หาความผิดปกติของธุรกรรมทางการเงินที่อาจเชื่อมโยงเกี่ยวกับการกระทําความผิด โดยส่งให้หน่วยงานที่เกี่ยวข้องดําเนินการ จํานวนทั้งสิ้น 594 คดี
2.การปราบปรามการฟอกเงิน ได้ตรวจสอบ สืบสวน สอบสวน และรวบรวมพยานหลักฐาน เพื่อดําเนินการกับทรัพย์สินผู้กระทําความผิด จํานวน 739 คําสั่ง โดยส่งให้พนักงานอัยการพิจารณา 158 เรื่อง มูลค่ารวมกว่า 2,393 ล้านบาท ส่วนการบริหารจัดการทรัพย์สินที่ยึดหรืออายัดทรัพย์สินได้มูลค่ารวม 42,654 ล้านบาท ได้ดําเนินการโดย 1)ขายทอดตลาด จํานวน 22 ครั้ง ทรัพย์สินที่ขายได้ 580 รายการ คิดเป็นมูลค่า 98.52 ล้านบาท 2)นําทรัพย์สินออกบริหาร 1,606 รายการ มีรายได้จากการบริหาร 33.42 ล้านบาท 3)การนําทรัพย์สินที่ยึดหรืออายัดส่งคืนเจ้าของทรัพย์สินมูลค่าทั้งสิ้น 172.85 ล้านบาท 4)นําทรัพย์สินที่ศาลสั่งตกเป็นของแผ่นดิน มูลค่าทั้งสิ้น 1,967.87 ล้านบาท
3.การกํากับและตรวจสอบผู้มีหน้าที่รายงาน ได้รับรายงานการทําธุรกรรม จํานวน 20.48 ล้านธุรกรรม โดยเป็นธุรกรรมที่มีเหตุอันควรสงสัย จํานวน 129,875 ธุรกรรม และธุรกรรมเงินสดผ่านแดน จํานวน 3,645 ธุรกรรม
4.ความร่วมมือระหว่างประเทศ สํานักงานป้องกันและปราบปรามการฟอกเงินได้จัดทําบันทึกความเข้าใจเกี่ยวกับความร่วมมือในการแลกเปลี่ยนข้อมูลข่าวกรองทางการเงินเพื่อป้องกันและปราบปรามการฟอกเงิน และได้ดําเนินการส่งเสริมและประสานความร่วมมือในการป้องกันและปราบปรามการฟอกเงินกับองค์กรต่าง ๆ ทั้งในระดับภูมิภาคและระดับนานาชาติ รวมจํานวน 55 ฉบับ กับ 52 ประเทศ
5.การพัฒนาระบบเทคโนโลยีสารสนเทศ เช่น ระบบติดตามสถานะทางคดี (Case Tracking) พัฒนาระบบสนับสนุนข้อมูลการวิเคราะห์ธุรกรรมทางการเงิน (Financial Transaction Analysis System: FTAS)
นางสาวรัชดา กล่าวด้วยว่า สํานักงานป้องกันและปราบปรามการฟอกเงินได้ดําเนินงานขับเคลื่อนยุทธศาสตร์ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (AML/CFT) ส่งผลให้ในปี 2564 ที่ประชุมกลุ่มต่อต้านการฟอกเงินเอเชียแปซิฟิก (Asia/Pacific Group on Money Laundering: APG) พิจารณาเห็นชอบให้ไทยมีความสอดคล้องตามมาตรฐานสากลด้าน AML/CFT ในด้านกรอบกฎหมาย จํานวน 31 ข้อ คงเหลืออีก 9 ข้อ และด้านประสิทธิผล จํานวน 4 ด้าน คงเหลืออีก 7 ด้าน โดยในระยะต่อไป ได้วางแนวทางการดําเนินงานเพื่อรักษามาตรฐานที่ดีให้คงไว้ ขณะเดียวกันก็เร่งดําเนินการเพื่อปรับปรุงแก้ไขข้อบกพร่องให้ดีขึ้น
รัฐบาลไทย-ข่าวทำเนียบรัฐบาล-ครม. ไฟเขียว! ปรับลดส่งเงินสมทบกองทุนประกันสังคม เป็นเวลา 3 เดือน ตั้งแต่ ต.ค. - ธ.ค. 65 ลดภาระนายจ้าง เพิ่มสภาพคล่องผู้ประกันตน
วันอังคารที่ 20 กันยายน 2565
ครม. ไฟเขียว! ปรับลดส่งเงินสมทบกองทุนประกันสังคม เป็นเวลา 3 เดือน ตั้งแต่ ต.ค. - ธ.ค. 65 ลดภาระนายจ้าง เพิ่มสภาพคล่องผู้ประกันตน
.....
ที่ประชุม ครม. (20 ก.ย. 65) เห็นชอบลดอัตราเงินสมทบสําหรับนายจ้างและลูกจ้างผู้ประกันตนที่ต้องจ่ายเข้ากองทุนประกันสังคม เป็นเวลา 3 เดือน โดยให้มีผลตั้งแต่เดือนต.ค. – ธ.ค. 65 เพื่อช่วยเหลือแบ่งเบาภาระนายจ้างและผู้ประกันตนในสถานการณ์ปัจจุบัน
.
โดยรัฐบาลจ่ายสมทบในอัตราเท่าเดิมที่ 2.75% ของค่าจ้างผู้ประกันตน ส่วนนายจ้างและผู้ประกันตน ม.33 จากเดิมจ่ายฝ่ายละ 5% ลดเหลือฝ่ายละ 3%
.
ส่วนผู้ประกันตน ม.39 ให้ปรับลดอัตราจ่ายเงินสมทบจากเดิมในอัตราเดือนละ 432 บาท ลดลงเหลือ 240 บาท/เดือน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยพร้อมเป็นเจ้าภาพ APEC 2022 เชิญชวนชาวไทยมีส่วนร่วมเป็นเจ้าบ้านที่ดี “Thailand and APEC are ready”
วันศุกร์ที่ 16 กันยายน 2565
โฆษกรัฐบาลเผย ไทยพร้อมเป็นเจ้าภาพ APEC 2022 เชิญชวนชาวไทยมีส่วนร่วมเป็นเจ้าบ้านที่ดี “Thailand and APEC are ready”
โฆษกรัฐบาลเผย ไทยพร้อมเป็นเจ้าภาพ APEC 2022 เชิญชวนชาวไทยมีส่วนร่วมเป็นเจ้าบ้านที่ดี “Thailand and APEC are ready”
วันนี้ (16 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยความคืบหน้าการเตรียมความพร้อมของไทยสู่การเป็นเจ้าภาพจัดการประชุมผู้นําเขตเศรษฐกิจเอเปค ปี 2565 ซึ่งจะมีขึ้นในเดือนพฤศจิกายน 2565 นี้ โดยหน่วยงานที่เกี่ยวข้องทุกภาคส่วนได้จัดกิจกรรมรณรงค์และประชาสัมพันธ์การเป็นเจ้าภาพของไทยมาอย่างต่อเนื่อง เพื่อแสดงออกถึงความพร้อมของไทย ตลอดจนเป็นการสร้างการรับรู้แก่ประชาชน และเชิญชวนให้ประชาชนมีส่วนร่วมในโอกาสการเป็นเจ้าภาพในครั้งนี้
โฆษกประจําสํานักนายกรัฐมนตรี กล่าวว่า ล่าสุดรัฐบาลได้จัดกิจกรรมรณรงค์ “ไทยพร้อม APEC พร้อม Thailand and APEC are ready” เพื่อประชาสัมพันธ์การเป็นเจ้าภาพเอเปคของไทย ซึ่งการประชุมสุดยอดผู้นํา APEC จะมีขึ้นช่วงวันที่ 18-19 พฤศจิกายน 2565 นี้ โดยใช้ศูนย์การประชุมแห่งชาติสิริกิติ์ เป็นสถานที่สําหรับการประชุมหลัก และหอประชุมกองทัพเรือสําหรับงานเลี้ยงอาหารค่ําอย่างเป็นทางการ สําหรับผู้นําเขตเศรษฐกิจเอเปคและคู่สมรส
การประชุม APEC 2022 ประเทศไทยมุ่งเน้นนําเสนอแนวคิด “เปิดกว้าง สร้างสัมพันธ์ เชื่อมโยงกันสู่สมดุล” พร้อมทั้งได้นําเสนอผลสําเร็จตามผลงานสําคัญของรัฐบาล และความพร้อมของทุกภาคส่วน ทั้งคมนาคม บริการ และการท่องเที่ยว นอกจากนี้ ได้มีการเปิดตัวผู้แทนอย่างเป็นทางการในการรณรงค์และประชาสัมพันธ์การจัดงาน (APEC Presenters) เพื่อประชาสัมพันธ์การเป็นเจ้าภาพ APEC 2022 ของไทยอย่างเป็นทางการ และเพื่อสื่อสารประเด็น Open. Connect. Balance. ซึ่งเป็น Theme ของการประชุม APEC 2022 ในครั้งนี้ด้วย
“รัฐบาลได้ดําเนินการเตรียมความพร้อม และบูรณาการการทํางานทุกภาคส่วนร่วมกัน เพื่อให้การเป็นเจ้าภาพ APEC 2022 ของประเทศไทยประสบความสําเร็จ ซึ่งจะเป็นโอกาสแสดงศักยภาพ และสร้างความเชื่อมั่นของไทยให้เป็นที่ประจักษ์แก่สายตานานาประเทศ พร้อมกันนี้ รัฐบาลขอเชิญชวนชาวไทยทุกคนร่วมเป็นส่วนหนึ่งของความภาคภูมิใจในครั้งนี้ ผ่านการเป็นเจ้าบ้านที่ดี ให้การต้อนรับผู้นําและภาคเอกชนจากทุกเขตเศรษฐกิจในเดือนพฤศจิกายน 2565 ที่จะถึงนี้” นายอนุชาฯ กล่าว
รัฐบาลไทย-ข่าวทำเนียบรัฐบาล-ตั้ง “สถาบันเพาะกล้าคุณธรรม” อุปการะเด็ก - เยาวชนเปราะบาง ให้ที่พัก - อาหาร - การศึกษา - ปลูกฝังคุณธรรม เติบโตเป็นอนาคตที่ดีของประเทศ
วันพฤหัสบดีที่ 22 กันยายน 2565
ตั้ง “สถาบันเพาะกล้าคุณธรรม” อุปการะเด็ก - เยาวชนเปราะบาง ให้ที่พัก - อาหาร - การศึกษา - ปลูกฝังคุณธรรม เติบโตเป็นอนาคตที่ดีของประเทศ
.....
กระทรวงการพัฒนาสังคมและความมั่นคงของมนุษย์ (พม.) จัดตั้งสถาบันเพาะกล้าคุณธรรม เพื่อช่วยเหลือเด็กและเยาวชนกลุ่มเปราะบางที่หลุดออกจากระบบการศึกษา ครอบครัวยากจน หรือกําพร้าถูกทอดทิ้ง ที่ยังอยากศึกษาต่อและมีความประพฤติดี โดยเบื้องต้นดําเนินการแล้วใน จ.กาญจนบุรี จ.พิษณุโลก เดินหน้าขยายเพิ่มอีก 2 แห่ง คือ จ.นราธิวาส และลําพูน ตั้งเป้าดําเนินงานเพาะกล้าคุณธรรมอย่างต่อเนื่องให้ครอบคลุมเด็กและเยาวชนกลุ่มเปราะบางทั่วประเทศ
.
สถาบันเพาะกล้าคุณธรรม บูรณาการความร่วมมือกับภาคีเครือข่าย เช่น ธอส. สนับสนุนงบประมาณ โรงเรียนและวิทยาลัยในพื้นที่จัดการเรียนการสอน โดยเด็กและเยาวชนจะได้รับการอุปการะให้มีที่พัก อาหาร ได้รับการศึกษา พร้อมเสริมทักษะการประกอบอาชีพโดยไม่เสียค่าใช้จ่าย รวมถึงเสริมสร้างทัศนคติ อุปนิสัย และพฤติกรรมที่ดีผ่านการปลูกฝังคุณธรรมจริยธรรม ให้เติบโตเป็นต้นกล้าคุณธรรมที่จะเป็นกําลังสําคัญของประเทศในอนาคต
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มพรุ่งนี้! ใช้สิทธิคนละครึ่ง เฟส 5 วันแรก เงื่อนไขที่ผู้ใช้งานต้องรู้ ก่อนใช้จ่ายจริง
วันพุธที่ 31 สิงหาคม 2565
เริ่มพรุ่งนี้! ใช้สิทธิคนละครึ่ง เฟส 5 วันแรก เงื่อนไขที่ผู้ใช้งานต้องรู้ ก่อนใช้จ่ายจริง
.....
1 ก.ย. 65 เป็นวันแรกที่เปิดให้ประชาชนใช้สิทธิโครงการคนละครึ่ง เฟส 5 โดยภาครัฐร่วมจ่ายร้อยละ 50 ของค่าสินค้าและบริการไม่เกิน 150 บาท/คน/วัน และไม่เกิน 800 บาท/คน และสามารถใช้จ่ายได้จนถึงวันที่ 31 ต.ค. 65
.
ข้อมูลจากกระทรวงการคลัง ล่าสุด มีประชาชนรายเดิมที่เคยเข้าร่วมโครงการฯ กดยืนยันสิทธิแล้ว 18.30 ล้านคน หรือร้อยละ 70 จากจํานวน 26.27 ล้านคน ซึ่งผู้ที่ยังไม่ได้กดยืนยันสิทธิอีกประมาณ 7.97 ล้านราย ขอให้รีบกดยืนยันสิทธิ ผ่านแอปฯ เป๋าตัง ทั้งนี้ เพื่อลดความแออัดของการใช้งานของแอปฯ ในวันเริ่มการใช้จ่ายวันแรก
.
ส่วนประชาชนรายใหม่ที่ได้รับสิทธิ 2.30 แสนคน แต่ยังไม่เคยยืนยันตัวตนด้วยบัตรประจําตัวประชาชนกับ ธ.กรุงไทย หรือยังไม่เคยทําธุรกรรมผ่านแอปฯ Krungthai NEXT ซึ่งต้องผ่านการยืนยันตัวตนกับ ธ.กรุงไทย ก่อน จะต้องยืนยันตัวตนก่อนการใช้สิทธิครั้งแรก โดยนําบัตรประจําตัวประชาชนมายืนยันตัวตนผ่านตู้เอทีเอ็มสีเทาของ ธ.กรุงไทย หรือที่ ธ.กรุงไทย ทุกสาขา จึงจะสามารถเริ่มใช้สิทธิได้
.
ข้อควรระวังการถูกตัดสิทธิจากโครงการคนละครึ่ง
สําหรับผู้ได้รับสิทธิที่เคยใช้สิทธิคนละครึ่ง เฟส 4 แล้ว ต้องใช้จ่ายในเฟส 5 ครั้งแรก ภายใน 22.59 น. ของวันที่ 14 ก.ย. 65 จึงจะสามารถใช้สิทธิได้ตลอดโครงการ
.
ส่วนผู้ที่ได้รับสิทธิคนละครึ่ง เฟส 5 เป็นครั้งแรก ต้องใช้จ่ายครั้งแรก ภายใน 22.59 น. ของวันที่ 14 ก.ย. 65 หรือภายใน 14 วันเช่นกัน นับจากได้รับ SMS ยืนยันสิทธิ ซึ่งหากไม่ใช้สิทธิตามระยะเวลาดังกล่าวจะถูกตัดสิทธิทันที
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดงานแสดงกตเวทิตาจิตและพิธีมอบของที่ระลึกแด่ผู้เกษียณอายุราชการ ประจำปี 2565
วันพุธที่ 21 กันยายน 2565
กระทรวงอุตสาหกรรม จัดงานแสดงกตเวทิตาจิตและพิธีมอบของที่ระลึกแด่ผู้เกษียณอายุราชการ ประจําปี 2565
กระทรวงอุตสาหกรรม จัดงานแสดงกตเวทิตาจิตและพิธีมอบของที่ระลึกแด่ผู้เกษียณอายุราชการ ประจําปี 2565
วันนี้ (21 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานงานแสดงกตเวทิตาจิตและมอบของที่ระลึกแก่ผู้บริหาร ข้าราชการ และพนักงาน กระทรวงอุตสาหกรรม ที่ครบเกษียณอายุราชการ ประจําปี 2565 โดยมี นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม ผู้บริหารกระทรวงอุตสาหกรรมและข้าราชการร่วมงาน ณ ห้องประชุมกรมโรงงานอุตสาหกรรม
โดยในปีนี้มีผู้บริหาร ข้าราชการ ลูกจ้างประจํา และพนักงานในสังกัดกระทรวงอุตสาหกรรม ที่เกษียณอายุราชการ จํานวน 160 ท่าน ในโอกาสนี้ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้กล่าวขอบคุณและแสดงความยินดีแก่ผู้เกษียณอายุราชการ ประจําปี 2565 “นอกเหนือจากจะเป็นการแสดงความขอบคุณแก่ผู้ที่เกษียณ อายุราชการแล้ว ยังเป็นวันที่ผมปรารถนาจะให้เป็นวันแห่งการประกาศคุณงามความดี ที่ทุกท่านได้ปฏิบัติหน้าที่ราชการมาด้วยความซื่อสัตย์สุจริต อดทน อุทิศตน และเสียสละเป็นระยะเวลายาวนาน ท่านทั้งหลายได้ฟันฝ่าอุปสรรค และปัญหาต่าง ๆ มากมาย ในช่วงเวลาของการรับราชการ แต่ท่านก็สามารถผ่านพ้นสิ่งเหล่านั้นมาได้ ด้วยการทุ่มเทกําลังกายและใจ เพื่อแก้ปัญหาเหล่านั้น จนทําให้การปฏิบัติหน้าที่ราชการของท่าน บรรลุความสําเร็จด้วยดีเสมอมา นํามาซึ่งความสําเร็จ อันก่อให้เกิดคุณประโยชน์โดยส่วนรวม แก่กระทรวงอุตสาหกรรม สังคม และประเทศชาติโดยส่วนรวม ซึ่งแน่นอนว่าในการพ้นจากตําแหน่งหน้าที่ของแต่ละท่าน ย่อมมีผลกระทบต่อการดําเนินงานของหน่วยงานเป็นอย่างยิ่ง แต่อย่างไรก็ตาม ขอให้ท่านได้ถ่ายทอดความรู้ ประสบการณ์ และความเชี่ยวชาญอันมีค่า แนะนําแนวทางที่ดีให้แก่ข้าราชการรุ่นหลัง เพื่อนําไปปรับใช้ในการบริหารองค์กรให้มีประสิทธิภาพ เกิดประโยชน์ต่อราชการ ประชาชนและประเทศชาติ รวมทั้งเป็นแบบอย่างที่ดีงามแก่ผู้ใต้บังคับบัญชาและข้าราชการรุ่นใหม่ต่อไป”
#กระทรวงอุตสาหกรรม
#เกษียณอายุราชการประจําปี2565
รัฐบาลไทย-ข่าวทำเนียบรัฐบาล-MDES จับมือกูเกิล เปิดตัวโครงการ “Samart Skills” หนุนพัฒนาแรงงานทักษะสูงด้านดิจิทัล
วันพฤหัสบดีที่ 6 ตุลาคม 2565
MDES จับมือกูเกิล เปิดตัวโครงการ “Samart Skills” หนุนพัฒนาแรงงานทักษะสูงด้านดิจิทัล
MDES จับมือกูเกิล เปิดตัวโครงการ “Samart Skills” หนุนพัฒนาแรงงานทักษะสูงด้านดิจิทัล
กระทรวงดิจิทัลเพื่อเศรษฐกิจและสังคมจับมือทุกภาคส่วนเร่งพัฒนาแรงงานด้านดิจิทัลที่มีทักษะสูงหวังรองรับการเติบโตทางเศรษฐกิจดิจิทัลหลังกูเกิลเผยตัวเลขมูลค่าเศรษฐกิจดิจิทัลไทยปี2568สูงถึงหนึ่งล้านเก้าแสนล้านบาท
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดโครงการ“Samart Skills”โดยร่วมมือกับภาคส่วนต่างๆทั้งภาครัฐสถาบันการศึกษาและภาคเอกชนในการสนับสนุนการพัฒนาแรงงานดิจิทัลที่มีทักษะสูงซึ่งเป็นกําลังสําคัญในการขับเคลื่อนการเติบโตของเศรษฐกิจดิจิทัลอีกทั้งยังเป็นการจัดการปัญหาความเหลื่อมล้ําทางทักษะด้านดิจิทัล และสร้างเสริมโอกาสให้คนไทยเข้าถึงการศึกษาเพื่อตอบโจทย์อาชีพที่เป็นที่ต้องการของตลาดโดยบริษัทกูเกิลประเทศไทยพันธมิตรภาคเอกชนได้มอบทุนการศึกษาแก่เหล่านิสิตนักศึกษาและนักเรียนอาชีวะที่สนใจในโครงการนี้ให้สามารถเข้าเรียนเพื่อเพิ่มความรู้และทักษะของตัวเองโดยไม่มีค่าใช้จ่ายพร้อมทั้งยังช่วยจัดหาช่องทางให้ผู้เข้าร่วมโครงการที่สําเร็จการอบรมแล้วสามารถหางานที่เหมาะสมกับพวกเขาได้“
โครงการนี้เป็นโครงการที่ดีเพื่อต่อยอดนโยบายThailand 4.0และพัฒนาแรงงานที่มีทักษะสูงด้านดิจิทัลซึ่งเป็นที่ต้องการของตลาดในปัจจุบันและอนาคตโดยหลายปีที่ผ่านมาเศรษฐกิจและสังคมดิจิทัลไทยมีการเติบโตอย่างก้าวกระโดดอย่างมีนัยยะสําคัญดังนั้นเพื่อรับมือกับความท้าทายดังกล่าวกระทรวงดิจิทัลเพื่อเศรษฐกิจและสังคมจึงมุ่งมั่นที่จะสานต่อภารกิจโดย“ไม่ทิ้งคนไทยคนใดไว้เบื้องหลัง”พร้อมดําเนินการผ่านโครงการต่างๆเพื่อส่งเสริมบุคคลากรและกําลังคนด้านดิจิทัลได้แก่โครงการCoding Thailandที่ส่งเสริมการเรียนรู้ด้านเทคโนโลยีดิจิทัลและวิทยาการคอมพิวเตอร์รวมถึงฝึกกระบวนการคิดอย่างเป็นระบบต่อยอดความคิดเป็นนวัตกรรมดิจิทัลซึ่งเป็นรากฐานสําคัญในการพัฒนาทักษะดิจิทัลให้กับบุคลากรของประเทศพร้อมร่วมขับเคลื่อนเศรษฐกิจและสังคมด้วยเทคโนโลยีดิจิทัลขณะเดียวกันได้มีการสร้างความพร้อมโดยการปั้น“นักดิจิทัลพัฒนาเมือง”ผ่านโครงการนักดิจิทัลพัฒนาเมืองรุ่นใหม่เพื่อยกระดับความรู้และทักษะการพัฒนาเมืองอัจฉริยะแก่เยาวชนคนรุ่นใหม่ให้มีความพร้อมรองรับเศรษฐกิจดิจิทัลด้วย”นายชัยวุฒิกล่าว
อย่างไรก็ตามเศรษฐกิจและสังคมดิจิทัลของไทยยังมีการเติบโตอย่างต่อเนื่องเห็นได้จากผลสํารวจพฤติกรรมการใช้อินเทอร์เน็ตของคนไทยโดยสํานักงานคณะกรรมการดิจิทัลเพื่อเศรษฐกิจและสังคมแห่งชาติพบว่าการเข้าถึงอินเทอร์เน็ตของคนไทยในปีนี้สูงมากถึง88%ขณะเดียวกันงานศึกษาของกูเกิลTemasekและBain & Companyยังพบว่าเศรษฐกิจดิจิทัลไทยมีมูลค่าถึง1ล้านล้านบาทในปี2564ซึ่งโตกว่าปีที่ผ่านมาถึง51%โดยงานศึกษายังคาดการณ์ว่ามูลค่าเศรษฐกิจดิจิทัลในปี2568จะเพิ่มสูงขึ้นถึงหนึ่งล้านเก้าแสนล้านบาทในขณะที่ประเทศไทยกําลังก้าวเข้าสู่เศรษฐกิจและสังคมดิจิทัลอย่างเต็มตัวแรงงานที่มีทักษะสูงด้านดิจิทัลก็เป็นที่ต้องการอย่างมากเพื่อสนับสนุนการเติบโตของอุตสาหกรรมนอกจากนี้กูเกิลยังคาดการณ์ว่าภายในปี2573อุตสาหกรรมในประเทศไทยจะมีความต้องการแรงงานที่มีทักษะสูงด้านดิจิทัลกว่า1ล้านคนดังนั้นประเทศไทยจําต้องรับพัฒนาแรงงานที่มีทักษะด้านดิจิทัลชั้นสูงให้เร็วยิ่งขึ้น
****************
รัฐบาลไทย-ข่าวทำเนียบรัฐบาล-ทหารฟิตเท่ ตอน เบาหวานคุมได้ถ้าใช้ยาถูกต้อง
วันพุธที่ 7 กันยายน 2565
ทหารฟิตเท่ ตอน เบาหวานคุมได้ถ้าใช้ยาถูกต้อง
...
รู้หรือไม่ว่าไวรัสโควิด-19
ทําให้คนเป็นเบาหวานเสี่ยงเสียชีวิตสูงถึง 50 %
เภสัชกรผู้เชี่ยวชาญแนะนําวิธีกินยา
พิชิตเบาหวานอย่างถูกต้องทําอย่างไร
ฝากแชร์คลิปนี้
ส่งให้คนใกล้ตัวที่เป็นเบาหวานดูด้วยกันนะ !!!
จัดทําโดย : สนพ.สสน.สป ร่วมกับ สสส.
รัฐบาลไทย-ข่าวทำเนียบรัฐบาล-รัฐบาลจัดที่ดินทำกิน – ที่อยู่อาศัย ให้ ปชช. ใน 65 จว. กว่า 1.12 ล้านไร่ พร้อมตั้งสหกรณ์และพัฒนาอาชีพให้มีรายได้เพิ่มอย่างยั่งยืน
วันอังคารที่ 1 พฤศจิกายน 2565
รัฐบาลจัดที่ดินทํากิน – ที่อยู่อาศัย ให้ ปชช. ใน 65 จว. กว่า 1.12 ล้านไร่ พร้อมตั้งสหกรณ์และพัฒนาอาชีพให้มีรายได้เพิ่มอย่างยั่งยืน
.....
ช่วงเวลาที่ผ่านมา รัฐบาลได้เร่งดําเนินการ “จัดที่ดินทํากิน” ให้ชุมชน รวมทั้งที่อยู่อาศัยให้แก่ ปชช. ที่ยากไร้และเกษตรกรตามหลักการของคณะกรรมการนโยบายที่ดินแห่งชาติ (คทช.)
.
ปัจจุบันได้ออกหนังสืออนุญาตแล้วใน 356 พื้นที่ 65 จว. เนื้อที่ 1.12 ล้านไร่ และจัดคนลงพื้นที่ จํานวน 73,809 ราย ใน 331 พื้นที่ 67 จว. เนื้อที่ทั้งหมด 501,475 ไร่
.
นอกจากนี้ รัฐบาลยังดําเนินการส่งเสริมและพัฒนาอาชีพให้ ปชช. ใน 247 พื้นที่ 65 จว. เนื้อที่ 327,976 ไร่ โดยได้มอบสมุดประจําตัวผู้ที่ได้รับการคัดเลือกการจัดที่ดินทํากิน จํานวน 55,589 เล่ม ใน 53 จว.
.
การสร้างพื้นที่ทํากินให้แก่ ปชช. ของรัฐบาล เป็นการดําเนินการตามยุทธศาสตร์ชาติ ผ่านกลไกที่สําคัญ คือ “คณะกรรมการที่ดินแห่งชาติ” ตลอดจนหน่วยงานทุกภาคส่วนที่เกี่ยวข้อง เพื่อแก้ปัญหาที่ดินทํากินที่เรื้อรังและซับซ้อน มุ่งดูแล ปชช. ทั้งเรื่องการรวมกลุ่มให้เข้มแข็ง จัดตั้งสหกรณ์และพัฒนาอาชีพ อันจะนําไปสู่การมีรายได้เพิ่มอย่างยั่งยืน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บอร์ด สปสช. เคาะ “ศูนย์เลิกบุหรี่ทางโทรศัพท์ หรือ สายด่วนเลิกบุหรี่ 1600” เป็นสถานบริการในระบบบัตรทอง
วันพุธที่ 19 ตุลาคม 2565
บอร์ด สปสช. เคาะ “ศูนย์เลิกบุหรี่ทางโทรศัพท์ หรือ สายด่วนเลิกบุหรี่ 1600” เป็นสถานบริการในระบบบัตรทอง
.....
คณะกรรมการหลักประกันสุขภาพแห่งชาติ (บอร์ด สปสช.) เห็นชอบกําหนดให้ “ศูนย์บริการเลิกบุหรี่ทางโทรศัพท์แห่งชาติ” (ศบช.) ให้บริการ “สายด่วนเลิกบุหรี่ 1600” เป็นสถานบริการในระบบบัตรทอง มาตรา 3 พ.ร.บ.หลักประกันสุขภาพฯ เริ่มให้บริการปีงบประมาณ 2566
.
สําหรับ ศูนย์ ศบช. อยู่ภายใต้การดูแลโดยมูลนิธิสร้างสุขไทย จดทะเบียนจัดตั้งมูลนิธิกับกระทรวงมหาดไทย เริ่มให้บริการคําปรึกษาทางโทรศัพท์ สายด่วนเลิกบุหรี่ 1600 มาตั้งแต่ปี 2552 รับสนับสนุนงบประมาณจากสํานักงานกองทุนสนับสนุนการสร้างเสริมสุขภาพ (สสส.) และได้รับการรับรอง มาตรฐานระบบการให้บริการเลิกบุหรี่ทางโทรศัพท์ โดยกรมควบคุมโรคเรียบร้อยแล้ว
.
นอกจากนี้ บุคลากรบริการของ ศบช. มีคุณสมบัติตามตามแนวปฏิบัติการบริการของสถานบริการสาธารณสุขอื่นตามที่ บอร์ด สปสช. กําหนด เพื่อทําหน้าที่เป็นผู้ให้คําปรึกษา และมีเจ้าหน้าที่ที่มีวุฒิปริญญาตรีหรือเทียบเท่า คัดกรองเบื้องต้นแก่ผู้รับบริการ และสร้างแรงจูงใจในการเข้ารับการบําบัด
#ไทยคู่ฟ้า#สื่อสารรัฐบาลไทย
-------------------